

ที่ มท ๐๘๑๘.2/ว กระทรวงมหาดไทย

ถนนอัษฎางค์ กทม. ๑๐2๐๐

พฤศจิกายน ๒๕๖3

เรื่อง การกำหนดมาตรการเพิ่มเติมกรณีการจัดการเลือกตั้งสมาชิกสภาท้องถิ่นหรือผู้บริหารท้องถิ่นภายใต้สถานการณ์การแพร่ระบาดของโรคติดเชื้อไวรัสโคโรนา 2019

เรียน ผู้ว่าราชการจังหวัด ทุกจังหวัด

อ้างถึง หนังสือกระทรวงมหาดไทย ด่วนที่สุด ที่ มท 0818.2/ว 6441 ลงวันที่ 26 ตุลาคม 2563

สิ่งที่ส่งมาด้วย สำเนาหนังสือสำนักงานคณะกรรมการการเลือกตั้ง ด่วนที่สุด ที่ ลต 0012/10317

ลงวันที่ 30 ตุลาคม 2563

ตามที่กระทรวงมหาดไทยแจ้งให้จังหวัดพิจารณาดำเนินการกรณีคณะกรรมการการเลือกตั้ง ประกาศกำหนดให้มีการเลือกตั้งสมาชิกสภาองค์การบริหารส่วนจังหวัดและนายกองค์การบริหารส่วนจังหวัด ในวันที่ 26 ตุลาคม 2563 มีผลให้สมาชิกสภาองค์การบริหารส่วนจังหวัดและนายกองค์การบริหารส่วนจังหวัด พ้นจากตำแหน่งในวันที่คณะกรรมการการเลือกตั้งประกาศกำหนด ตามมาตรา 142 แห่งพระราชบัญญัติ การเลือกตั้งสมาชิกสภาท้องถิ่นหรือผู้บริหารท้องถิ่น พ.ศ. 2562 และตามมาตรา 26 แห่งพระราชบัญญัติองค์การบริหารส่วนจังหวัด (ฉบับที่ 5) พ.ศ. 2562 รายละเอียดปรากฏตามหนังสือที่อ้างถึง นั้น

กระทรวงมหาดไทยได้รับแจ้งจากสำนักงานคณะกรรมการการเลือกตั้งได้กำหนดมาตรการเพิ่มเติม กรณีการจัดการเลือกตั้งสมาชิกสภาท้องถิ่นหรือผู้บริหารท้องถิ่นภายใต้สถานการณ์การแพร่ระบาดของโรคติดเชื้อไวรัสโคโรนา 2019โดยให้คณะกรรมการการเลือกตั้งประจำองค์การบริหารส่วนจังหวัดและผู้อำนวยการ การเลือกตั้งประจำองค์การบริหารส่วนจังหวัดพิจารณาปรับขั้นตอนและวิธีการเพื่อให้มีความเหมาะสม สอดคล้องกับสถานการณ์ของแต่ละพื้นที่ และเป็นไปตามแนวทางปฏิบัติของคณะกรรมการโรคติดต่อจังหวัด รายละเอียดปรากฏตามสิ่งที่ส่งมาด้วย

จึงเรียนมาเพื่อทราบ

ขอแสดงความนับถือ

(นายฉัตรชัย พรหมเลิศ)

ปลัดกระทรวงมหาดไทย

กรมส่งเสริมการปกครองท้องถิ่น

กองการเลือกตั้งท้องถิ่น

โทร ๐-๒๒๔๑-๙๐๐๐ ต่อ ๒๓๗2-๓

โทรสาร 0-2241-7223

ผู้ประสานงาน นายสุรัตน์ นุชอุทัย โทร ๐9-4864-3113